da da lt da da en en da da da af da da da da nb nl da da en da da da en da da da da da da da da da en da da da da da da da da da da da da da da da da da de nb da da da da da da
Mikroer i 1. Sundby Gruppe (0. - 1. klasse)
Mini'er 1. Sundby Gruppe (2. - 3. klasse )
Juniorer 1. Sundby gruppe (4. - 5. klasse)
Spejdere i 1. Sundby (6. klasse - 16 år)
Senior i 1. Sundby (16 år)
Kan du lide at være ude i naturen? Lyder friluftsliv, fællesskab og udfordringer som noget for dig? Og har du mod på at gøre en forskel i børn og unges liv?
Spejder er populært blandt børn og unge, og det betyder, at vi hos 1. Sundby er på jagt efter nye ledere. Som spejderleder er du frivillig, men udregnet i gode oplevelser får du et af de bedst betalte lederjob i verden.
Vi er en engageret og herlig spejdergruppe i 1. Sundby med omkring 50 spejdere i alderen ca. 6-16 år, der holder til i Spejderhytten Uglebo på Windsorvej 3, 2300 København S.
Dertil er vi en flok engagerede ledere i forskellige aldre og med forskellig baggrund. Fælles for os er, at vi kan lide at være ude i naturen, at udfordre og udvikle børn og unge samt at have det sjovt sammen.
Skal jeg have været spejder for at være med?
Nej, du behøver hverken have det sorte bælte i friluftsliv eller være ekspert i madlavning på Trangia for at være med. Vi andre ledere skal nok hjælpe dig godt i gang.
Har du mod på at give børn og unge en god oplevelse, og indgå i et fællesskab, er det alt rigeligt.
En masse sjove oplevelser sammen med andre ledere og børn
Et frivilligt, ulønnet lederjob
Mulighed for at udvikle dig selv og andre
Personlig udvikling igennem en række kurser og uddannelser
At du har lyst til at indgå i et fedt lederfællesskab
At du har lyst til at gøre en forskel for børn og unge
At du kan deltage i det ugentlige spejder møde
At du en gang imellem kan deltage på weekendture med spejderne
Som spejderleder udfordrer du mange sider af dig selv. Du lærer om friluftsliv og naturen. Du udfordres kreativt, når et spejderløb skal laves med zombie-tema, eller spejderhytten omdannes til rumstation.
Du bliver sej til projektledelse, når du er med til at planlægge sommerturen til Norge eller juleturen til Sydsjælland. Og ikke mindst vokser du af at se spejderne udvikle sig.
Hvor kan jeg høre mere?
Synes du, det lyder spændende, kan du høre mere hos gruppeleder Berit Carlsen på beritlcc@gmail.com /21 47 10 37 eller styrelsesformand Adrianne Sullivan, sullivanadrianne@hotmail.com / 30 67 10 02
Lederne og Styrelsen i 1. Sundby
Læs vores cookiepolitik her